Умринисо Казакова

Умриниссо Санговна Казакова  – олим, филолог, адабиётшинос, доктори илмҳои филологӣ (2007), профессор (2011), Аълочии маорифи Тоҷикистон (2007). 
 Зиндагинома  
Умриниссо Санговна Казакова 30 июни  соли 1954  дар шаҳри Душанбе ба дунё омадааст.         
 1971 –  1975	— Донишҷӯйи ДДО ба номи Т.Г.Шевченкои ш.Душанбе, факултаи таъриху филология, шуъбаи забон ва адабиёти тоҷик; 
 1975  – 1979	— Библиографи калон дар «Палатаи китобҳо»-и Ҷумҳурии Тоҷикистон»;  
 1979 – 1983	— Лаборанти калони кафедраи адабиёти тоҷик дар Донишгоҳи давлатии омӯзгории Тоҷикистон  ба номи С.Айнӣ;   
 1983 – 1986	—  Аспиранти рӯзонаи ДДО ба номи Т.Г.Шевченкои ш.Душанбе; 
 1986 – 1992	—  Ассистенти кафедраи адабиёти тоҷики факултаи филологияи тоҷики ДДО ба номи Т.Г.Шевченкои ш.Душанбе; 
 1992 – 1996	— Муаллими калони кафедраи адабиёти тоҷики Донишгоҳи давлатии омӯзгории Тоҷикистон ба номи Садриддин Айнӣ; 
 1994 — Ҳимояи рисолаи номзадӣ дар мавзӯи «Хусусиятҳои ғоявӣ ва бадеии ғазалиёти Салмони Соваҷӣ»; 
 1996 – 1997	—  Мудири лабораторияи тадқиқотии Донишгоҳи давлатии тиҷорати Тоҷикистон;
 1997 – 2000	—  Сардори шуъбаи робитаҳои хориҷии Донишгоҳи давлатии тиҷорати Тоҷикистон;
 2000 – 2010 — Муовини ректор оид ба корҳои тарбиявии Донишгоҳи давлатии тиҷорати Тоҷикистон;  
 Аз соли 2003	— Муовини раиси Анҷумани дӯстии Тоҷикистон ва Эрон; 
 2006	— Ҳимояи рисолаи докторӣ дар мавзӯи «Қасида ва суннатҳои он дар шеъри асрҳои XIII-XIV»; 
 2007	—  Аълочии маорифи Тоҷикистон; 
 2009	— Корманди шоистаи Кооператсияи матлуботи Ҷумҳурии Тоҷикистон;  
 2010 - 2015 ва 2015 – 2020 —  вакили Маҷлиси вакилони халқи шаҳри Душанбе ва  Маҷлиси вакилони халқи ноҳияи Исмоили Сомонӣ. 
Умринисо Казакова узви Ҳизби Халқии Демократии Тоҷикистон. Аз 28 августи соли  2010 то соли 2021 дар вазифаи  Раиси Кумитаи иҷроияи ҲХДТ дар ноҳияи Исмоили Сомонӣ Душанбе кор мекард.  Айни ҳол ӯ Раиси собиқадорони ҷангу меҳнати ноҳияи Исмоили Сомониро ба уҳда дорад. 

 Фаъолияти илмӣ  
Ӯ муаллифи зиёда аз 100 таҳқиқот доир ба масоили таърихи адабиёти классикии форсӣ-тоҷикии давраи асрҳои миёна  мебошад. Ҳамчунин У. Казакова мутахассиси тадқиқи таърихи адабиёти классикии Эрон ва муаллифи  якчанд асару мақолаҳои илмӣ мебошад. Асару мақолаҳои ӯ ба забонҳои форсӣ, англисӣ, русӣ, дарӣ  дар Афғонистону Эрон  таълиф шудаанд. Ӯ иштирокдори кунгураву конфронсҳои гуногун дар Теҳрон, Кобул ва давлатҳои СНГ буд.

 Осор 
 Салмони Соваҷӣ ва ҷаҳони шоирии ӯ. - Душанбе,2021. 169 с.
 Касыда и её традиции в персидско-таджикской поэзии XIII-XIV веков: диссертация ... доктора филологических наук: 10.01.03, Душанбе, 2006 

 Ҷоизаҳо 
 Аълочии маорифи Тоҷикистон (2007),  
 Корманди шоистаи Кооператсияи матлуботи Ҷумҳурии Тоҷикистон  (2009)
 Нигаред низ 

 Эзоҳ 

 Пайвандҳо   
 Энсиклопедияи Донишгоҳи давлатии омӯзгории Тоҷикистон ба номи С. Айнӣ

Гурӯҳ:Омӯзгорон аз рӯи алифбо
Гурӯҳ:Олимони Тоҷикистон
Гурӯҳ:Филологони Тоҷикистон
Гурӯҳ:Омӯзгорони Тоҷикистон
Гурӯҳ:Олимони Донишгоҳи давлатии тиҷорати Тоҷикистон
Гурӯҳ:Олимони Донишгоҳи давлатии омӯзгории Тоҷикистон ба номи Садриддин Айнӣ
Гурӯҳ:Дорандагони нишони Аълочии маорифи Тоҷикистон
Гурӯҳ:Занҳо-олимаҳо